Sasha Huber

Elämä| Syntynyt | 
1975View and modify data on Wikidata   |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Sasha Huber** (s. 1975) on suomalainen nykytaiteilija, joka asuu ja työskentelee Helsingissä. Hänen työnsä käsittelee kolonialistisia ja postkolonialistisia suhteita, afrikkalaisen ja karibialaisen diasporan kontekstissa. Hän käyttää valokuvausta, liikkuvaa kuvaa, performanssin keinoja, maisemaa, tutkimusta ja yhteistyötä henkilökohtaisten ja kollektiivisten kolonialistisen pseudotieteen, rodullisen luokittelun, transatlanttisen orjakaupan kautta tapahtuvan muuttoliikkeen, muistamisen ja ylikansallisen kapitalismin ilmaisujen tutkimiseen.

Elämäkerta ja koulutus
----------------------

Huber syntyi vuonna 1975 Zürichissä Sveitsissä haitilaisen äidin ja sveitsiläisen isän lapsena. Hänen äidinpuoleinen isoisänsä muutti New Yorkiin vuonna 1965 paetakseen Haitin diktaattorin François Duvalierin hallintoa.

Huber suoritti Bachelor of Arts -tutkinnon graafisessa suunnittelussa Zürichin University of Artissa. Hän muutti Suomeen kumppaninsa Petri Saarikon kanssa. Vuonna 2006 hän suoritti visuaalisen kulttuurin maisteritutkinnon Aalto-yliopiston taiteiden ja suunnittelun yliopistosta Helsingissä. Tällä hetkellä hän on siellä taidetutkimuksen tohtoriopiskelijana. Hän asuu Helsingissä miehensä ja poikansa kanssa ja osallistuu kansainvälisesti taiteilijaresidensseihin ja näyttelyihin.

Näyttelyt ja yhteistyö
----------------------

Sasha Huber ja Petri Saarikko: *Perusta*, Helsinki, 2023.
Huber alkoi työskennellä yhdessä *Demounting Louis Agassiz* -kollektiivin kanssa. Se on vaatinut Agassizin huipun uudelleennimeämistä Sveitsin Alpeilla vuodesta 2007 lähtien. Louis Agassiz oli sveitsiläis-yhdysvaltalainen pseudotieteilijä ja professori, joka tuki tieteellistä rasismia ja edisti eurokeskeisiä rotuluokitteluja 1800-luvulla. *Demounting Louis Agassiz* -vetoomus on kerännyt kansainvälisesti yli 2500 allekirjoitusta, jotta huipun nimi voitaisiin muuttaa kunnioittamaan Rentyä, kongolaista alkuperää olevaa orjaa, joka valokuvattiin eteläcarolinalaisella plantaasilla Agassizin hankkeessa. Huber jatkoi Agassizin tutkimista brasilialaisen historioitsijan Maria Clara Machadon kanssa julkaisemalla *(T)races of Louis Agassiz: Photography, Body and Science, Yesterday and Today* (2010) osana 29. São Paulon biennaalin näyttelyä vuonna 2010.

Huberin nykykulttuurin ja historiallisen sorron välisen toiston kritiikki nykytaiteen, kulttuurimaantieteen ja poliittisen aktivismin leikkauspisteessä on huomioitu mm. Venetsian biennaalissa (2015) ja São Paulon biennaalissa (2010). Lisäksi nykytaiteen museo Kiasma on hankkinut Huberin työn pysyviin kokoelmiinsa.

Huberille myönnettiin 2021 valtion viisivuotinen taiteilija-apuraha.

Huberin ja Petri Saarikon suunnittelema kolmiosainen veistossarja *Perusta* paljastettiin elokuussa 2023 Helsingin Tapulikaupungissa.

Lähteet
-------

1. ↑  MEHI-viitetietokantaView and modify data on Wikidata. Tieto on haettu Wikidatasta.
2. 1 2 3 4 5 6  Sasha Huber *www.encyclopediaofafroeuropeanstudies.eu*. Viitattu 8.3.2019.
3. ↑  QUESTIONING LOUIS AGASSIZ'S REPOSITORY OF RACIST IMAGERY IN SASHA HUBER'S WORK *sashahuber.com*. Viitattu 18. maaliskuuta 2017.
4. ↑  CV *sashahuber.com*. Viitattu 18. maaliskuuta 2017.
5. ↑  Sasha Huber *av-arkki.fi*.  Arkistoitu 16.11.2018. Viitattu 8.3.2019.
6. ↑  LANDSCAPE, VISIBILITY & MEMORY IN THE WORK OF SASHA HUBER ARC Magazine. Viitattu 18. maaliskuuta 2017.
7. ↑  Valtion taiteilija-apuraha 311 taiteilijalle  16.7.2021. Helsinki:  Taiteen edistämiskeskus.  Arkistoitu 16.7.2021. Viitattu 17.7.2021.
8. ↑  Tapulikaupungin uusi julkinen taideteos on Sasha Huberin ja Petri Saarikon yhteisöllinen Perusta  18.8.203. Helsingin taidemuseo. Viitattu 4.9.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Suomi (KANTO)
* Yhdysvallat

 |

 |